[image: ]

www.daf-yomi.com
afchunk.xhtml
מנחות כט ע"ב



טקסט הדף מנוקד



אִיפְּסִיקָא לֵיהּ כַּרְעָא דְּהֵי דְּהָעָם בְּנִיקְבָּא אֲתָא לְקַמֵּיהּ דְּרַבִּי אַבָּא אֲמַר לֵיהּ אִם (מִשְׁתַּיַּיר) [נִשְׁתַּיֵּיר] בּוֹ כְּשִׁיעוּר אוֹת קְטַנָּה כָּשֵׁר וְאִם לָאו פָּסוּל


רָאמֵי בַּר תַּמְרֵי דְּהוּא חֲמוּהּ דְּרָמֵי בַּר דִּיקּוּלֵי אִיפְּסִיקָא לֵיהּ כַּרְעָא דְּוָ(י)ו דְּוַיַהֲרֹג בְּנִיקְבָּא אֲתָא לְקַמֵּיהּ דְּרַבִּי זֵירָא אֲמַר לֵיהּ זִיל אַיְיתִי יָנוֹקָא דְּלָא חַכִּים וְלָא טִפֵּשׁ אִי קָרֵי לֵיהּ וַיַּהֲרֹג כָּשֵׁר אִי לָא יֵהָרֵג הוּא וּפָסוּל


אָמַר רַב יְהוּדָה אָמַר רַב בְּשָׁעָה שֶׁעָלָה מֹשֶׁה לַמָּרוֹם מְצָאוֹ לְהַקָּדוֹשׁ בָּרוּךְ הוּא שֶׁיּוֹשֵׁב וְקוֹשֵׁר כְּתָרִים לָאוֹתִיּוֹת אָמַר לְפָנָיו רִבּוֹנוֹ שֶׁל עוֹלָם מִי מְעַכֵּב עַל יָדֶךָ אָמַר לוֹ אָדָם אֶחָד יֵשׁ שֶׁעָתִיד לִהְיוֹת בְּסוֹף כַּמָּה דּוֹרוֹת וַעֲקִיבָא בֶּן יוֹסֵף שְׁמוֹ שֶׁעָתִיד לִדְרוֹשׁ עַל כׇּל קוֹץ וָקוֹץ תִּילִּין תִּילִּין שֶׁל הֲלָכוֹת


אָמַר לְפָנָיו רִבּוֹנוֹ שֶׁל עוֹלָם הַרְאֵהוּ לִי אָמַר לוֹ חֲזוֹר לַאֲחוֹרֶךָ הָלַךְ וְיָשַׁב בְּסוֹף שְׁמוֹנֶה שׁוּרוֹת וְלֹא הָיָה יוֹדֵעַ מָה הֵן אוֹמְרִים תָּשַׁשׁ כֹּחוֹ כֵּיוָן שֶׁהִגִּיעַ לְדָבָר אֶחָד אָמְרוּ לוֹ תַּלְמִידָיו רַבִּי מִנַּיִן לָךְ אָמַר לָהֶן הֲלָכָה לְמֹשֶׁה מִסִּינַי נִתְיַישְּׁבָה דַּעְתּוֹ


חָזַר וּבָא לִפְנֵי הַקָּדוֹשׁ בָּרוּךְ הוּא אָמַר לְפָנָיו רִבּוֹנוֹ שֶׁל עוֹלָם יֵשׁ לְךָ אָדָם כָּזֶה וְאַתָּה נוֹתֵן תּוֹרָה עַל יָדִי אָמַר לוֹ שְׁתוֹק כָּךְ עָלָה בְּמַחְשָׁבָה לְפָנַי אָמַר לְפָנָיו רִבּוֹנוֹ שֶׁל עוֹלָם הִרְאִיתַנִי תּוֹרָתוֹ הַרְאֵנִי שְׂכָרוֹ אָמַר לוֹ חֲזוֹר חָזַר לַאֲחוֹרָיו רָאָה שֶׁשּׁוֹקְלִין בְּשָׂרוֹ בְּמָקוֹלִין אָמַר לְפָנָיו רִבּוֹנוֹ שֶׁל עוֹלָם זוֹ תּוֹרָה וְזוֹ שְׂכָרָהּ אָמַר לוֹ שְׁתוֹק כָּךְ עָלָה בְּמַחְשָׁבָה לְפָנַי


אָמַר רָבָא שֶׁבַע(ה) אוֹתִיּוֹת צְרִיכוֹת שְׁלֹשָׁה זִיּוּנִין וְאֵלּוּ הֵן שַׁעַטְנֵ"ז גֵּ"ץ אָמַר רַב אָשֵׁי חֲזֵינָא לְהוּ לְסָפְרֵי דַּוְוקָנֵי דְּבֵי רַב דְּחָטְרִי לְהוּ לְגַגֵּיהּ דְּחֵית וְתָלוּ לֵיהּ לְכַרְעֵיהּ דְּהֵי


חׇטְרִי לְהוּ לְגַגֵּיהּ דְּחֵית כְּלוֹמַר חַי הוּא בְּרוּמוֹ שֶׁל עוֹלָם וְתָלוּ לֵיהּ לְכַרְעֵיהּ דְּהֵי כְּדִבְעָא מִינֵּיהּ רַבִּי יְהוּדָה נְשִׂיאָה מֵרַבִּי אַמֵּי מַאי דִּכְתִיב בִּטְחוּ בַּייָ' עֲדֵי עַד כִּי בְּיָהּ יְיָ' צוּר עוֹלָמִים אֲמַר לֵיהּ כׇּל הַתּוֹלֶה בִּטְחוֹנוֹ בְּהַקָּדוֹשׁ בָּרוּךְ הוּא הֲרֵי לוֹ מַחְסֶה בָּעוֹלָם הַזֶּה וְלָעוֹלָם הַבָּא


אֲמַר לֵיהּ אֲנָא הָכִי קָא קַשְׁיָא לִי מַאי שְׁנָא דִּכְתִיב בֵּיהּ וְלָא כְּתִיב יָהּ


כִּדְדָרֵשׁ רַבִּי יְהוּדָה בַּר רַבִּי אִילְעַאי אֵלּוּ שְׁנֵי עוֹלָמוֹת שֶׁבָּרָא הַקָּדוֹשׁ בָּרוּךְ הוּא אֶחָד בְּהֵי וְאֶחָד בְּיוֹד וְאֵינִי יוֹדֵעַ אִם הָעוֹלָם הַבָּא בְּיוֹד וְהָעוֹלָם הַזֶּה בְּהֵי אִם הָעוֹלָם הַזֶּה בְּיוֹד וְהָעוֹלָם הַבָּא בְּהֵי


כְּשֶׁהוּא אוֹמֵר אֵלֶּה תוֹלְדוֹת הַשָּׁמַיִם וְהָאָרֶץ בְּהִבָּרְאָם אַל תִּקְרֵי בְּהִבָּרְאָם אֶלָּא בְּהֵי בְּרָאָם


וּמִפְּנֵי מָה נִבְרָא הָעוֹלָם הַזֶּה בְּהֵי מִפְּנֵי שֶׁדּוֹמֶה לְאַכְסַדְרָה שֶׁכׇּל הָרוֹצֶה לָצֵאת יָצָא וּמַאי טַעְמָא תַּלְיָא כַּרְעֵיהּ דְּאִי הָדַר בִּתְשׁוּבָה מְעַיְּילִי לֵיהּ


וְלִיעַיֵּיל בְּהָךְ לָא מִסְתַּיְּיעָא מִילְּתָא כִּדְרֵישׁ לָקִישׁ דְּאָמַר רֵישׁ לָקִישׁ מַאי דִּכְתִיב אִם לַלֵּצִים הוּא יָלִיץ וְלַעֲנָוִים יִתֶּן חֵן בָּא לִטָּהֵר מְסַיְּיעִין אוֹתוֹ בָּא לִטַּמֵּא פּוֹתְחִין לוֹ וּמַאי טַעְמָא אִית לֵיהּ תָּאגָא אָמַר הַקָּדוֹשׁ בָּרוּךְ הוּא אִם חוֹזֵר אֲנִי קוֹשֵׁר לוֹ קֶשֶׁר


מִפְּנֵי מָה נִבְרָא הָעוֹלָם הַבָּא בְּיוֹד מִפְּנֵי שֶׁצַּדִּיקִים שֶׁבּוֹ מוּעָטִים וּמִפְּנֵי מָה כָּפוּף רֹאשׁוֹ מִפְּנֵי שֶׁצַּדִּיקִים שֶׁבּוֹ כָּפוּף רָאשֵׁיהֶם מִפְּנֵי מַעֲשֵׂיהֶן שֶׁאֵינָן דּוֹמִין זֶה לָזֶה


אָמַר רַב יוֹסֵף הָנֵי תַּרְתֵּי מִילֵּי אָמַר רַב בִּסְפָרִים וְתַנְיָא תְּיוּבְתֵּיהּ חֲדָא הָא דְּאָמַר רַב סֵפֶר תּוֹרָה שֶׁיֵּשׁ בּוֹ שְׁתֵּי טָעִיּוֹת בְּכׇל דַּף וָדַף יְתַקֵּן שָׁלֹשׁ יִגָּנֵז


וְתַנְיָא תְּיוּבְתֵּיהּ שָׁלֹשׁ יְתַקֵּן אַרְבַּע יִגָּנֵז תָּנָא אִם יֵשׁ בּוֹ דַּף אַחַת שְׁלֵימָה מַצֶּלֶת עַל כּוּלּוֹ אָמַר רַבִּי יִצְחָק בַּר שְׁמוּאֵל בַּר מָרְתָא מִשְּׁמֵיהּ דְּרַב וְהוּא דִּכְתִיב רוּבֵּיהּ דְּסִפְרָא שַׁפִּיר


אֲמַר לֵיהּ אַבָּיֵי לְרַב יוֹסֵף אִי אִית בְּהָהוּא דַּף שָׁלֹשׁ טָעִיּוֹת מַאי אֲמַר לֵיהּ הוֹאִיל וְאִיתְיְהֵיב לְאִיתְּקוֹנֵי מִיתְּקַן וְהָנֵי מִילֵּי חֲסֵירוֹת אֲבָל יְתֵירוֹת לֵית לַן בַּהּ חֲסֵירוֹת מַאי טַעְמָא לָא אָמַר רַב כָּהֲנָא מִשּׁוּם דְּמִיחֲזֵי כִּמְנוּמָּר


אַגְרָא חֲמוּהּ דְּרַבִּי אַבָּא הֲוָה לֵיהּ יְתֵירוֹת בְּסִיפְרֵיהּ אֲתָא לְקַמֵּיהּ דְּרַבִּי אַבָּא אֲמַר לֵיהּ לָא אֲמַרַן אֶלָּא בַּחֲסֵירוֹת




רש"י



 איפסיקא ליה כרעא דה''י. בתפילין: וי''ו דויהרג. כל בכור אירע במקום נקב ונראה כמין יו''ד: דלא חכים. דאי חכים מבין שמחרף הוא לומר יהרג כלפי מעלה ואומר ויהרג: לא טפש. שאם טפש אינו יודע לקרות אלא אות שלימה: כתרים. כגון התגין דס''ת: מי מעכב על ידך. מה שכתבת שאתה צריך להוסיף עוד עליהם כתרים: שהגיע לדבר. שצריך טעם: נתיישבה דעתו. של משה הואיל ומשמו אומר אע''פ שעדיין לא קיבלה: במקולין. מקום הקצבין שוקלין בשרו כדאמר בברכות (דף סא:) שסרקו בשרו במסרקות ברזל: שלשה זיונין. ג' תגין קטנים בכל אחת בשין רגל השמאלית וכן בעין בראש הרגל הפנימי וכן כולם ואותם ג' תגין אחד נוטה לימין ואחד נוטה לשמאל ואחד למעלה: שעטנז גץ. והוא הדין לצדיק כפופה ולנון פשוטה: דווקני. שמדקדקים לעשות כתב מיושר: חטרי לגגיה דחית. לגגו של חית עושין למעלה כעין חוטר כזה כלומר הקב''ה חי שוכן ברומו של עולם חי''ת היינו חי: ותלו כרעיה דה''י. רגל הפנימי של ה''י תלוי באויר ואינו דבוק לגגו: הוה לו מחסה. דהיינו הכי משמע על שבטחו ביי' עדי עד הוו להם ביה יי' מחסה צור מעוז לעולמים: אחת בה''י ואחת ביו''ד. חלק את שמו והטיף מכל אות ג' טיפין ומאותן טיפין נעשו מים ואש ואויר וכל העולם כולו וכן כתוב בספר יצירה: שדומה לאכסדרה. שפתוח מתחתיו: שכל הרוצה לצאת. ממנו לתרבות רעה יוצא: מעלין ליה. בפתח העליון בין רגל שבתוכו לגגו: ולעיילו בהך. פתח התחתון דנפיק ביה: לא מסתייעא מילתא. דהבא ליטהר בעי סיוע מפני יצר הרע הלכך עבדי ליה סיוע פתח יתירה: הוא יליץ. (אותו) כלומר פותח לו להיות לץ: מסייעין אותו. אלמא בעי סיוע: אית ליה תגא. לה''י כתר קטן בסוף גגו דה''י: מעשיהם אין דומין כו'. וכבודו של זה גדול משל זה משום הכי ראשיהם כפופים דמתבייש מחבירו: תרתי מילי אמר רב בספרים. בהלכות ספרי תורה ולקמן אמרינן אידך מילתא דרב: מצלת על כולן. שאפילו טעיות בכל דף ודף אז מצלת עליהם הך דף שלימה ומתקן: אי בההוא דף שלימה שלשה טעיות מאי. מצלת או אין מצלת מי אמרינן שלימה בלי טעות או דלמא שלימה מד' טעיות אבל שלש לא איכפת לן: הואיל ואתיהב רשות לתקוני. ס''ת שיש ג' טעיות בכל דף מתקן להך דף בת ג' ומצלת על כולם אף על פי שיש ד' בכל שאר הדפין: וה''מ. דאמרינן ד' יגנז כגון חסרות שחסרו ממנו אותיות: 

תוספות



 זיל אייתי ינוקא דלא חכים ולא טפש כו'. מעשה היה בגט שהיה דלי''ת של כדת משה קטנה כמעט כמו יו''ד והביא רבי אליהו ינוקא דלא חכים ולא טיפש וקרא בו כדת והכשירו מהך דשמעתין. מ''ר: ואי לא יהרג הוא ופסול. יש לדקדק מכאן דכתיב ויהרג חסר בלא וי''ו. מ''ר: שעטנז גץ. יש מפרשים ג' זיונים השנים לצד שמאל אחד מלמעלה ואחד מלמטה והאחד לצד ימין כזה שעטנ''ז ג''ץ ובפי' שבת כתיבת יד רבי' ש''י צייר אחד מימין ואחד משמאל ואחד מלמעלה כזה עוד פי' שיש שעושין שלשתן למעלה כזה מ''ר. כתיב בשימושא רבה דמשמע טט דלטטפות צריכה ג' ג' זיונין ור''ת כתב בתיקון ס''ת שלו שהוא שיבוש. מ''ר: דחטריה לגגיה דחי''ת. פי' בקונטרס שהגביה רגל שמאלו של ח' עד למעלה כזה' ור''ת פירש באמצע גגו של חית גבוה מעט כמו חטרתא דגמלא דבאמצע כזה ולפי' הקונטרס לא יתיישב כל כך הא דאמרינן בסוף הבונה (שבת דף קד:) כגון שנטלו לגגו של חית ועשאו שני זיינין: ומאי טעמא אית ליה תגא. פי' בקונטרס בסוף ה''י כזה ורבינו תם ' מפרש בתחילה כזה כמו תגא דד' בעירובין (דף יג.) ובסוטה (דף כ.) וכפירוש הקונטרס נראה שהכתר לצד פתח התשובה ותגא דקוף כיוצא בו דאמר בפ' הבונה (שבת דף קד.) מ''ט מהדר תגא דקוף לגב' רי''ש אמר הקב''ה רשע אם אתה חוזר בך אני אעשה לך כתר כמותי. מ''ר: ותניא תיובתא. בחדא לאו תיובתא גמורה היא אלא דבדוחק מיתרצא. מ''ר: תנא אם יש בו דף אחד כו'. ודוקא מעיקרא דאי יכול לתקן במה שיחזור ויכתוב דף שלם אמאי יגנז. מ''ר: 

רשב"א

שעטנ"ז ג"ץ יש לתת טעם למה צרי' אלו יות' משא' האותיו' ונ"ל לפי שאין בשאר האותיות שיהיה להם ראש הקוץ כי אם אלו מלבד למ"ד. שהרי א"ב דה"ח כ"ך מ"ם פ"ף קר"ת כלן אין להם ראש הקוץ שהרי ראשם בימין ולכך אין הזיון באה כי אם במי שיש לו ראש הקוץ ששם עושים זיון האותיות, וו"ו וי' שיש להם ראש הקוץ לא עשו זיונים כי המה בהשם הנכבד של ארבע אותיות שאם יהיו שתי אותיות מהשם ית' זיונים ושתים אינם לא יהיה כבוד לשם ולכך לא הצריכו להם זיון בשאר מקומות שאם היו צריכי' בשאר מקומות בתיבות שאינם שם היו צריכין נמי בשם ולפי שאין לזיינם בשם כדפרישי' לא הצריכולהם זיון בשום מקום ואות הלמ"ד לא הצריכו לה זיון לפי שראשה ארוך ועדיף מזיון, ועוד שאם יזיינו אותה והיא ארוכה יעברו הזיונים חוץ לשיטה ופעמים יגיעו משיטה לשיטה:



וקא תלו ליה לכרעיה, פי' רגל פנימי של ה"י תלוי באויר ואינו דבוק לגגו, ל"ה: 
ויש להקשות פשיטא דצריך למתליה לכרעיה דאם יהיה דבוק לגגו א"כ מה הפרש יהיה בין ה"י לחית הלא הכל יהיה אחד ומאי ספרא דווקנא דנקט דמשמע אבל שאר לא והרי אם לא יעשה כן לא תהיה ה"י כ"א חי"ת: 
וי"ל דאעפ"י שיעתיקוהו לגגו מ"מ לא יעשו אותו רגל של שמאל שראוי להיות תלוי ארוך אלא קצר ויהיה מחובר לגג זה וזה יהיה ההבדל בין ח' לה' שהחי"ת שני רגליה ארוכין זה כזה כגון זה [image: ]

 וזה יהיה רגל אחד ארוך ואחד קצר כזה [image: ]





, אי נמי אע"פי שיעשה רגליה שוין זה כזה כמו רגל החית וידבקהו לגגו אפ"ה יש להבדיל בין ח' לה' שרגל הח' יהיה הכי בסוף הגג מזה אחד ומזה א' ורגלי הה' השמאלי יהיה באמצע הגג וזה צורת הח' [image: ]

 וזה תהיה צורת הה' [image: ]





:



הוה ליה מחסה, דהכי משמע כל שנסמך בה' הוה ליה ביה ה' מחסה צור מעוז לעולמים, ל"ה: 
ונראה לפרשו כפשוטו שאומר בטחו בה' עדי עד דר"ל שתשימו בו בטחונכם עדי עד שהוא בעוה"ז ובעוה"ב שכל מקום שנאמר עד שאין לו הפסק עולמות ועדי עד ר"ל לעולמים, ואומר בטחו בה' עד עולמי עד שהוא לעולם קיים בעוה"ז ובעוה"ב וזהו כי ביה ה' צור עולמים דר"ל שהוא צור טולמים שיצר העולמים או צור לשון חוזק שהוא חוזק העולמות כלם ומעמידם א"כ הבוטח בו בשני העולמות הוא מזכה לו בכל העולמות בעוה"ז להצילו ובעוה"ב לתת לו שכרו, ומה שהשיב ר' אמי לר' יהודה נשיאה הוי פשטיה דקרא ששאל לו מה ר"ל הפסוק ועל כן השיב לו ופרש לו פשט פירושו, ואמר ליה אנא הכי קשיא לי מאי שנא דכתיב כי ביה ה' צור עולמים ולא כתיב יה, נראה לפרש דקשיא ליה למה ביה לא הול"ל אלא יה ה' צור עולמים, והרי יש להקשות ג"כ למה הוצרך לומר ב' שמות לא הו"ל לכתוב כי אם שם אחד או לומר כי יה צור עולמים או כי ה' צור עולמים, ונ"ל דהיינו מאי דקאמר מאי שנא דכתיב ביה ה' צור עולמים ולא כתיב יה דר"ל דלכתוב יה לבד או ה' לבד ולכתוב כי יה צור עולמים או כי ה' צור עולמים, ויה דנקט ר"ל אפי' בשם יה לבד היה די ולא היה צריך לכתוב שם של ה' וכ"ש דאם כתב ה' דלא היה צריך לכתוב יה, וקשה ליה מן הבי"ת של ביה וקשה ליה למה הוצרך לכתוב ב' שמות כי אם שם א' כדפרישית, ועל כן השיב דהוצרך לכתוב ב' השמות ובי"ת של ביה דר"ל דפי' הפסוק כך עולם של יה ה' צור עולמים שברא בשם של יה ב' עולמים העוה"ז בה' והעוה"ב ביו"ד:



לא מסתייע מילתא, משום דהבא ליטהר בעי סיועא מפני יצה"ר הילכך עבדי ליה סיוע פתח יתירא. מסייעין אותו, אלמא בעי סיועא, ל"ה, וא"ת מה סיוע הוא בהא פתחא טפי מתחתון, י"ל דהסיוע הוי שיש לו שני פתחים ליכנס, הפתח התחתון שיצא בו והפתח העליון שעשו, א"כ אם ירצה ליכנס ימצא שני פתחים ליכנס וזה הסיוע שיש לו יותר ליכנס ממה שיש לו לצאת: 
וא"ת ואמאי לא היה יכול לצאת מפתח העליון כמו שנכנם, וי"ל משום דהרוצה לצאת יורד ואינו עולה ועוד שהפתח התחתון קרוב לו לצאת יותר מן העליון ועוד שהפתח התחתון רחב הוא ויוצא במהרה והעליון צר הוא ודחוק, ועוד אחרת שהפתח העליון אינו עשוי כי אם ליכנס ולא לצאת מפני שהעליון הוי הפתח בין שני חצאי האות והיוצא אינו יוצא דרך קדושה אבל מתחתון שם שני חלקי האות, ועל כן נוכל לפרש דלא מסתייעא מילתא דבאותו פתח שיצא ממנו שיכנס לפי שאינו עשוי לכניסה כי אם לצאת וממקום שיצא ממנו קשה עליו ליכנס בו הילכך הוצרך לעשות בו פתח אחר שאם ירצה ליכנס יכנס דרך אותו פתח וזהו הסיוע שעשו לו פתח כדי ליכנס בו אם ירצה:



הוא יליץ, הקב"ה יליץ אותו כלומר פותח לו להיות לץ, ל"ה: 
וקשיא דא"כ דנפרש הוא יליץ דקאי להקב"ה דר"ל יליץ אותו דיעשהו לץ א"כ לא משכחת דיהיה סיוע לבא ליכנס יותר מלבא ליטמא והרי קאמר בא ליטמא פותחין לו דר"ל דמוצא פתח אם ירצה ליטמא שיכול לצאת ליטמא דרך אותו פתח אבל אין מסייעין אותו לכך אלא הפעולה הזאת הוא עושה מעצמו בלא סיוע אחרים ובא ליטהר מסייעין אותו שצריך סיוע ועזר ומסייעין ועוזרין אותו למעלה זו, וא"כ אם נפרש יליץ שהקב"ה יליץ אותו דיעשהו לץ א"כ גם להוי משמע דעוזר לו להיותו לץ מאחר דאנו מכנים פעולה זו להקב"ה א"כ תהיה פעולתו להליץ כמו ליתן חן וא"כ יסייעו לזה כמו לזה, לכנ"ל לתרץ דיליץ לא קאי להקב"ה דיליץ אותו אלא ר"ל דהלץ יליץ עצמו, ור"ל הפסוק כך אם ללצים ור"ל שאם ירצה להיות לץ הוא יליץ נתן לו כח ופתח דהוא יכול להליץ עצמו ולהיות לץ והוא יעשה מעצמו בלא סיוע אחרים אבל לענוים יתן חן שזאת המעשה בא מאת הקב"ה שנותן לו הכנה ועוזרו לדבר זה:



ומאי טעמא אית ליה תגא לה"י, פי' כתר בתוך גגו, ל"ה. מפני שהצדיקים מועטים ר"ל שיש רשעים יותר ממה שיש צדיקים ולכך עולם הבא קטן שאין בו כי צדיקים ונברא ביו"ד ולפי שהיו"ד קטנה היא מכל שאר האותיות המשיל העוה"ב שעומדים בו ושבשבילם נברא שהמה מועטין ליו"ד הקטנה מכולם לומר שהוא מועט מפני שהעומדים בו מועטין אע"פי שהוא עולם גדול יותר מהעו"הז. אי נמי המשיל העולם הבא למי שהוא נברא בשבילו ושעתיד לעמוד בו דהיינו אל הצדיקים כמו שהן מועטין כן המשילו לאות המועטת דהיינו יו"ד לעשות לו דמות מי שעתיד לעמוד בו שהוא מועט וכן משמע מדקאמר מפני מה ראשו כפוף מפני שהצדיקים שבו כפופין ראשיהם אלמא ממשילו לצדיקים:



והוא דכתיב רוביה דספרא שפיר, פי' שרוב כל דף ודף כתוב כלו בלא טעות שאין יותר מה' או מו' טעיות בכל דף ודף אז מצלת עליהם הך דף שלמה ויתקן, ל"ה. 
וקשיא דמאי אתא לאשמועינן לומר והוא דכתיב רוביה דספרא והלא רובא דספרא שפיר הוא קיימינן דהוה אמר ארבע יגנז ועלה קאמר דאם יש בו דף אחת מצלת על כולן אי הוו טפי מד' טעיות לא, וי"ל דאפ"ה אצטריך לאשמועינן הכי כדי שלא נאמר הואיל ואם לא היה דף שהוא שלם היה נגנז בעבור ד' טעיות שיש בכל דף וזה הדף שלם מציל כמו כן אפילו היה כמה טעיות וקמ"ל דלא: 
ומ"מ קשה שהרי פי' רש"י שאין בכ לדף יותר מה' טעיות או ו' ואמאי יכשיר כשיש בכל דף ה' טעיות או ו' והלא מאי דקאמר מצלת על ד' טעיות דהוה קיימינן משמע אבל על טפי לא: 
וי"ל דלכך פי' רש"י כן מדקאמר והוא דכתיב רובא דספרא שפיר משמע אע"פי שיש בו הרבה טעיות דאי על ד' טעיות לבד קאמר הוה ליה למימר והוא שאין בו כי אם ד' טעיות בכל דף, אבל רובא דספרא שפיר משמע שיש בו הרבה טעיות אלא שרוב הספר יפה בלא טעיות ולכך פירש רש"י הכי: 
ומ"מ קשה דמנא ליה לר' יצחק דאמר והא דכתיב רובא דספר' שפיר לומ' כן דאפי' יותר מד' טעיו' אלא שיהא רוב הספר נכתב יפה ודלא מצלת על ד' טעיות לבד קאי: 
וי"ל דדייק הכי מדקאמר תנא אם יש בו דף אחת שלימה דמצלת ר"ל אפי' יש בו יותר מד' טעיות דאי בד' טעיות לבד קאמר מאי הוה ליה לאשמועינן הא כבר הוה ידעינן הכי שהרי כבר אמר שאם יש בו ד' טעיות בכל דף ודף יגנז משמע אבל אם יש דף אחד שאין בו ד' טעיות דלא אמרינן דיגנז וא"כ לא היה צריך לומר משום ד' טעיות לבד דמצלת שכבר אמר כן אלא שמע מינה דר"ל דמצלת אפילו יותר מד' טעיות בשאר הדפין ולכך בא רב יצחק לומר דאע"ג דמצלת על טפי מד' טעיות דמ"מ בעינן דכתיב רובא דספרא שפיר:





מהרש"א - חידושי הלכות

תוס' בד"ה זיל כו' כדת משה קטנה כמעט כמו יו"ד כו' עכ"ל כצ"ל:


בד"ה ואי לא יהרג הוא כו' ויהרג חסר בלא וי"ו עכ"ל היינו הוי"ו שבין רי"ש לגימל דאי הוה כתיב וי"ו בין רי"ש לגימ"ל ליכא למטעי כמחרף כלפי מעלה וק"ל:


בד"ה שעטנ"ז וכו' כתיב בשימושא כו' ט"ט דלטוטפות צריכה ג' ג' זיונין ור"ת כתב בתיקון ס"ת שלו כו' עכ"ל ובשימושא רבה שלפנינו הנדפס ברי"ף כתוב ט"ט דלטוטפות חמש חמש תגא ע"ש:


פירש"י בד"ה ג' זיונין כו' בשי"ן בראש רגל השמאלית כו' ובד"ה הואיל ואתיהבת כו' אע"פ שיש ד' בכל שאר הדפין עכ"ל כצ"ל:





מהרש"א - חידושי אגדות

מצאו להקדוש ב"ה שיושב וקושר כתרים כו'. ענין קשר נאמר שעושה אותו להזכיר בו דבר מה כדי שלא תשתכח כמ"ש לענין ציצית למען תזכרו וגו' ולזה אלו קשרי אותיות המה הרומזים לדברים פנימיים העליונים בכתרו יתברך ב"ה לזוכרם עי"ז כדלקמן בחטריה לגגיה דחי"ת וכרעא דה' ומשה חשב דאין דעת האנושי מגיע להבין כוונתה וע"כ אמר מי מעכב כו' כיון דאין אלו קשרי אותיות צורך לדעת אנושי שאין עומד עליהן מקוצר שכלו מי מעכב כו' דלעצמך ודאי אין צורך בהן כי מי מעכב על ידך מלזוכרן בלא עשיית קשר וא"ל דודאי לצורך דעת אנושי אני קושרן אדם א' כו' ועקיבא כו' שעתיד לדרוש כו' תילי תילים של הלכות דלא די שיש בקשרן של אותיות דברים פנימיים אלא דגם תילי תילים של הלכות תלוים בהן שרע"ק דורשן א"ל רבש"ע הראהו לי שבקש שיגלה לו אותן סודות של הקשרים שיהיו נגלו לעתיד לרע"ק א"ל חזור לאחוריך הלך כו' ע"פ מ"ש בפרק הבונה שדרשו שם סדרן של אותיות מאל"ף ועד תי"ו ושוב דרשו אותן לאחור מתי"ו ועד אל"ף כדאמרינן שם וז"ש לו טרם שילמוד רמז קשר האותיות ילמוד רמז סדר האותיות גם לאחור וז"ש שישב משה לסוף ח' שורות דהיינו שיש ח' שורות א"ב משונות לפי הנקודות שמונה שיש בהן ויש בהן ודאי רמיזות שונות לפי הנקודות שמונה ואמר שלא ידע מה היו אומרים בכונת האותיות של ח' שורות למפרע והיה תש כחו שהיה מצטער על שלא ידע כוונתו כיון שהגיעו לדבר אחד דהיינו מסופן לראשן עד הא' שהוא מורה על אחד. וא"ל תלמידיו רבי מנין זה לך שתהיה הא' בראש האותיות להורות על האחדות ולא אות אחרת וא"ל שלא ידע כוונה בזה בצורת האות של הא' שתהיה היא הראשונה לאותיות להורות על האחדות אבל דבר זה הל"מ נתיישבה דעתו שראה שדבר זה תולה ודאי בדעת אנושי לפי שכלו וא"א להשיג כל סודות התורה בזה אמר לפניו כו' א"ל כך עלה במחשבה כו' דודאי כך עלה במחשבה כמו שאתה חושב אבל כי לא מחשבותיכם מחשבותי כי גם בזה דעת אנושי קצר מהשיג אמר לפניו כו' א"ל חזור לאחוריך כו' דהיינו כמו שדורשין האותיות לאחור מת' ועד א' כמפורש פרק הבונה א"ת ב"ש כו' ע"כ מדת רשעים אבל מדת צדיקים א"ת ב"ש כו' ע"ש שבו מפורש שהצדיקים מקבלין עונשן בעה"ז כדי לרבות שכרן בעה"ב אמר לפניו כו' זו תורה שתרמוז על שכר עונשן ואמר כי כך עלה במחשבה כמו שאתה חושב כו' וכמפורש לעיל ודו"ק:


דחטרי ליה לגגיה דחי"ת ותלו כו'. עיין בפרש"י ותוספות הכא ובפרק הבונה ויש לדקדק אמאי לא נקט נמי הכא במלתיה תליית כרעא דק' דהוה נמי טעמיה כטעם כרעיה דה' כדאמרינן פרק הבונה ע"ש ונראה כי רב אשי הזכיר כאן החי"ת והה"א לפי שהם צורות דומות במקצת כדאמרינן פרק הבונה שלא יעשה ההי"ן חיתי"ן וחיתי"ן ההי"ן כו' כי צורת שניהם שלש מחיצות וא' פתוחה כאכסדרה זו ואמרינן בפרק לא יחפור דעה"ז דומה לאכסדרה כי רוח צפונית אינה מסובבת בה ולזה אמרו שהסופרים חטרי לגגא דחי"ת שהיא צורת עה"ז בשלש מחיצות לרמוז בחטרי זה שהוא חי ברומו של עה"ז ועל כוונה זו אמרו דיש לכוין בח' דאחד שהוא יחיד בז' רקיעים ובארץ שהם כלל עה"ז ואמר דתלו לכרעיה דה"א ושינו קצת צורתה מצורת העולם שיש לה פתח באחת משלש מחיצות שלה כדבעא כו' מ"ד בטחו בה' עדי וגו' וא"ל כל התולה בטחונו ויהיה פירוש הפסוק ע"פ מ"ש פרק עושין פסין דיו לעולם שישתמש בב' אותיות דהיינו י"ה אבל לעה"ב יהיה שם ד' מלא כדאמרינן גבי כי יד על כס יה וגו' וז"ש כי הבוטח בה' יהיה בטוח בזה שיהיו לו ב' שמות שם י"ה שמשתמשין בעה"ז ושם של ד' שישתמשו בו בעה"ב צור ומחסה בב' עולמות וא"ל דמ"מ לפי הדרש זו ה"ל למכתב יה וב' בי"ה היא מיותר וקאמר דאותיות י"ה גופיה רומזין על זה שיצר בהן הקב"ה ב' העולמות ואמר ועדיין איני יודע אם שהיו"ד קודמת שהע"ז נברא ביו"ד שעה"ז קודם בזמן ואם שה"א קודמת שהעה"ב קודם במעלה. ואמר העה"ז דומה לאכסדרה שכל הרוצה כו' שההולך בדרך רע ותענוגי עה"ז בקנינים המדומים נוטה לצד צפון אחרי עצת יצה"ר שנקרא צפוני אשר ע"ז אמרו הרוצה להעשיר יצפין והרוצה להחכים ידרים ולצאת אמר שכל הרוצה לצאת לצד צפון ובלשון זה משתמשים שאמרו אחר יצא לתרבות רעה דהיינו לעצת יצה"ר שמצד צפון. ואמר ומ"ט תליא כרעא דה"א כו' ר"ל כמ"ש ששינו אותה קצת מצורת עה"ז שאינה פתוחה רק מצד אחר לצד צפון והה"א יש לה ג"כ פתח קטן מצד אחר ואמר דלכך פתוחה גם מצד אחר שאל יחשוב החוטא כיון שיצא א"א לו ליכנס עוד כמו שחשב אחר ששמע מאחורי הפרגוד כו' אל יחשוב החוטא כן אלא שאם ירצה לשוב בפתח אחר וליכנס בו הרשות בידו ופריך לעיל ולעייליה לתשובה בהך פתח שיצא ול"ל פתח אחרת בצד שניה. ומשני לא מסתייעא מלתא כדר"ל כו' מבואר בדברי הרמב"ם בשמונה פרקים שכתב כי החוטא אחר שחטא א"א לו לשוב וליטהר נפשי שלימה עד אשר ירחיק עצמו הרחקה גדולה מצד אשר חטא ע"ש ולכך אמר באותו צד פתוח שחטא ויצא א"א לו ליכנס לצד התשובה עד אשר ירחיק עצמו לצד אחר ומשם יכנס למקום טהרה ולזה מבואר ששינה ר"ל בלשונו שאמר גבי הבא לטהר מסייעין וגבי הבא לטמא פותחין כמ"ש התוספות כי הבא ליטהר הוא שיצא כבר לצד פתוח לצפון ונטמא ועתה כשבא לחזור ולשוב וא"א לו באותו צד דלא מסתייעא כדקאמר ע"כ צריך סיוע להורות לו הדרך לסובבו לצד אחר לפתח קטן אשר שם אבל הבא ליטמא ועוד במקום טהרה בין ג' המחיצות ורוצה לצאת יש לו פתחון הרבה לצד צפון כי הוא כולו פתוח וא"צ סיוע לצאת כי הצדדין שוין לעומד תוך המחיצות. ואמר מפני מה כו' מפני שהצדיקים שבו מועטים כו' לכאורה פירושו כמאמר ראיתי בני עלייה והנם מועטין אמנם אין זה מן הדומה לדומה כי היו"ד היא קטנה בכמות ואינה קטנה במספרה שיש ט' אותיות שהם קטנים יותר במספר וע"כ נראה לפרש שהצדיקים שבו מועטין שהם ממעטין את עצמם כמ"ש במסכת חולין כי אתם המעט וגו' אפי' בשעה כו' אתם ממעטין עצמכם אברהם אמר אנכי עפר וגו' ולפי זה הוי שפיר המיעוט כמיעוט היוד שהיא קטנה בכמות אבל לשון מועטין משמע כפי' קמא ודו"ק:





רש"ש

גמרא ראמי ב"ת דהוא רמי ב"ד. כצ"ל ושבינתיים מחק המע"מ בהלק"ט עי' חולין (קי):



רש"י ד"ה וי"ו דויהרג. אירע במקום נקב. מדלא פי' כן בהא דאיפסקא ליה כרעא דה"י דלעיל. נ"ל דס"ל כהא דפסק השו"ע סי' ל"ב סט"ז דכשנכתב בכשרות ואח"כ נפסק בנקב אע"ג שעתה אינו מוקף גויל כשר. וכ"מ לי ממה שפי' לעיל ד"ה שאין גויל מוקף לה. שמדובקת באות אחרת כו' כלומר כו' אות אחת. דלכאורה תמוה דבכה"ג הב' אותיות המודבקות אינן מוקפות גויל. אבל לפמש"כ א"ש. לפי דהראשונה נכתבה בכשרות ושוב אינה נפסלת בדיבוק השניה לה. ולכן לעיל בעובדא דה"י דאף דנשתייר למעלה מן הנקב כשיעור אות קטנה מ"מ הרי שם במקום הנקב אינו מוקף גויל. וע"כ צ"ל דלהכי כשר דמיירי דהנקב נעשה אחר כתיבתו לזאת לא פירש שם מאומה והניח הדבר כפשטות לשון דאיפסקא דמשמעו דנפסק אח"כ. משא"כ הכא דכיון דינוקא קוראהו וי"ו והיינו מפני שהוא מצרף את שלמטה מן הנקב לדמעלה דאין הנקב מפרידו ולכן חשבינן ליה להנקב כמי שאינו ודמי להא דאיתא שם סעיף י"ג. ולכן פי' אירע במקום נקב ור"ל דאף שהיה הנקב כבר קודם הכתיבה כשר. וזה דלא כהט"ז שם ס"ק יו"ד. ואף שהוא נגד משמעות קצת פוסקים שהביא הט"ז שם בס"ק הקודם. מ"מ שיטת רש"י נלע"ד כמש"כ:



תד"ה שעטנז. כתיב בש"ר דמשמע ט"ט דלטטפות צריכה ג' ג' זיונין. ר"ל דט"ט דבפ' שמע ולאפוקי ט"ט דכי יביאך דכתוב שם קודם דצריכין ה' ה' זיונין והמהרש"א ואחריו הצ"ק ל"ד במחכ"ת ודע דהני זיונין שכ' הש"ר היינו תגין גדולים וזיונין דא"ר הכא המה תגין קטנים כמש"כ הרא"ש בסדר תיקון תפילין וע"ש בל"ח אות קל"ח בשם ס' התרומה עוד חילוק אחר. ובש"ר שלפנינו כתוב ד' ד' זיונין בט"ט דשמע. אך הטור בסי' ל"ו העתיק ג' ג' כמש"כ התוספות:





בן יהוידע

אָמַר לוֹ: חֲזֹר לַאֲחוֹרֶיךָ. הָלַךְ וְיָשַׁב לְסוֹף שְׁמוֹנֶה עֶשְׂרֵה שׁוּרוֹת. כן הגירסא בעין יעקב. ונראה לי בס"ד ידוע כל אחד יש לו אחיזה באותיות שמו ואות הראשון שבשמו שם הוא עיקר אחיזתו ונמצא רבי עקיבה עיקר אחיזתו באות עי"ן שהוא ראש שמו הטוב ואם תניח אותיות מנצפ"ך בתוך כ"ב אותיות יהיה אות עי"ן הוא אות י"ט שיש למעלה ממנה שמונה־עשרה אותיות נמצא הוא עומד בסוף שמונה־עשרה ועל זה קאמר 'הָלַךְ וְיָשַׁב לְסוֹף שְׁמוֹנֶה עֶשְׂרֵה שׁוּרוֹת' ומצאו לרבי עקיבה. ודע דהליכה וישיבה זו היא בהבטת השכל שהסתכל במקום אחיזתו ונקיט שמונה־עשרה שורות לשון מליצה הוא זה.
ודע כי מפורש בדברי רבינו האר"י ז"ל בשער הגלגולים דרבי עקיבה השיג הטנת"א [הטעמים, נקודות, תגין, אותיות] כולה ועוד יותר אבל משה רבינו ע"ה השיג עד התגין ולא יותר אמנם גם משה רבינו ע"ה השיג אחר כך הכל על ידי מעשיו הטובים עיין שם. ובאמת הדבר יפלא לומר דרבי עקיבה גדול מן משה רבינו ע"ה אשר מתחילתו השיג השגה גדולה וזכה לנבואה שלא השיגה שום נביא בעולם! גם עוד יפלא כזאת בדבר אחר שכתב רבינו ז"ל בשער הכוונות כי משה רבינו ע"ה היה דעת בסוד תפארת ורבי עקיבה היה בסוד בינה הנקראת 'יש' וגם דבר זה יפלא איך יהיה מקומו למעלה ממנו?
אמנם יובן בס"ד הענין אם יוכשר בעיני השם יתברך על פי מה שאמר בשער הגלגולים (בשמואל א') וזה לשונו ובזה יתורץ כי דניאל ראה עתיק יומין מה שלא ראה משה רבינו ע"ה ואיך יהיה זה אלא מה שהשיג דניאל הוא עתיק יומין דעשיה לפי שבכל העולמות דאבי"ע [דאצילות, בריאה, יצירה, עשייה] יש בהם עשר ספירות ויש בכל עולם כל הפרצופים וכן עולה דָּנִיאֵל [95] א־ל אדנ־י  [96] כי האל"ף עומדת באמצע משמש לכאן ולכאן ושם זה הוא בעשיה וכו' ואליהו זכור לטוב השיג בבריאה כי אליהו למטה מן הבאר שהוא המלכות דאצילות וכו' עד כאן דבריו עיין שם. ולכן גם כאן נאמר דמקום שהשיג רבי עקיבה הוא תחתון מן המקום שהשיג משה רבינו ע"ה וידוע שבכל עולם יש טנת"א ובכל עולם יש בינה ויש דעת בסוד התפארת.
ובזה יובן בס"ד מה שאמר לו 'חֲזֹר לַאֲחוֹרֶיךָ' ששם תמצא את 'עֲקִיבָא בֶּן יוֹסֵף' כי הוא אינו עומד במקום שאתה עומד בו וצריך שתחזור לאחוריך ותראה אותו ודו"ק היטב.
ועדיין צריך אני לבאר בס"ד מה שאמר כאן 'וְלֹא הָיָה יוֹדֵעַ מָה הֵם אוֹמְרִים' דלפי פשוטו יפלא מאד! אמנם הענין הוא כך דידוע כל נשמה שתבא לעולם הזה הנה היא לומדת מקודם לפני הקדוש ברוך הוא למעלה כל הסודות אשר תוכל להשיג אך לימוד זה הוא אצלה בכח דוקא שהוא סוד המחשבה כי הכח הוא המחשבה והמחשבה היא הכח ענין אחד הוא וכאשר יגיע זמנה לבא בעולם הזה להתלבש בגוף אז כל הלימוד הוא יוצא ממנה מכח לפועל כלומר השגה שהשיגה מקודם בסודות התורה ומצפוניה הכל נקשר עמה בכח דוקא שהוא סוד המחשבה יען כיון שעדיין אין לה התחברות בגוף אין השגתה וידיעתה נחשבת בסוג פועל אלא בכונת כח אבל אחר שתרד לעולם הזה ותתחבר בגוף תהיה כל השגתה וידיעתה בסוד פועל דאז הגוף בהתחברות הנפש אשר עמו יוציא הדברים ההם שהיו אצל הנפש מן הכח לפועל ומגלה אותם בהיותו בעולם הזה באורך זמן של שנות חייו.
וכאשר עלה משה רבינו ע"ה למרום ומצא את רבי עקיבה זיע"א לומד עם תלמידיו עדיין לא בא רבי עקיבה לעולם הזה והוא מצא את נשמת רבי עקיבה ונשמות תלמידיו לומדים תורה לפני ה' ואותו הלימוד היה אצלם בכח שהוא סוד המחשבה בלבד וקליטתם דברי תורה היתה קליטה בכח ולא קליטה בפועל כי עדיין לא היה התחברות לאותם הנשמות בגופם אך משה רבינו ע"ה באותו זמן כבר נשמתו באה לעולם הזה ויש לה התחברות עם גוף וכיון דיש לנשמתו התחברות עם גוף אי אפשר להוציא הדברים שקלטה נשמתו קודם בואה לעולם הזה ברגע אחד אלא צריך לאט לאט כי כל דבר שהוא בכח דוקא נקלט כרגע אבל דבר שצריך להשיגו בסוג פועל שהוא בזמן היותו בהתחברות גוף אי אפשר להשיגו ולהוציא הדברים כולם מן הכח לפועל כרגע ולכן הם שהיו עודם בכח גילו לו כל דברי תורה שזכו לקולטם תכף ומיד כי אין להם שיעור וזמן מוגבל אבל משה רבינו ע"ה שהיה בהתחברות גוף עדיין לא יצאו אצלו כל הדברים מן הכח לפועל ולכך הם היו מדברים בדברי תורה ולא היה יודע מה הם אומרים ובהשקפה הראשונה 'תָּשַׁשׁ כֹּחוֹ' כי חשב אין לו השגה בדברים אלו כלל אך אחר ששמע שאמר לו תלמידיו 'מִנַּיִן לְךָ?' והשיב להם 'הֲלָכָה לְמֹשֶׁה מִסִּינַי, נִתְיַשְּׁבָה דַּעְתּוֹ' כי ידע שדברים אלו הם גנוזים אתו אך עדיין לא בא זמנם לצאת מן הכח לפועל.
ובזה יובן דברי הקדוש ברוך הוא כשאמר לו משה רבינו ע"ה 'יֵשׁ לְךָ אָדָם כָּזֶה וְאַתָּה נוֹתֵן תּוֹרָה עַל יָדִי?' והשיב לו 'שְׁתֹק, כָּךְ עָלָה בְּמַחֲשָׁבָה לְפָנַי' פירוש אתה גדול ממנו ואשר ראית שאמר דברים שאתה לא ידעתם הנה דברים אלו ישנם אצלך גם כן ויותר מהם ורק הוא עתה עלה במחשבה שאינו בסוג פועל אלא בכח לכך משיג כל מה שיוכל להשיג ברגע אחד מה שאין כן אתה עומד בהתחברות גוף שהוא בסוג פועל, ועוד הוא עודנו לפני למעלה שלא ירד עדיין למטה אבל אתה כבר ירדת לתחתונים לארץ ולכן אל תתמה על אשר לא ידעת עתה בשעה זו עד שאומר הוא לתלמידיו כי באמת הכל הוא גנוז אצלך ורק לא הגיע זמנו לצאת מן הכח לפועל.
ועיין בספר עץ חיים מעשה שהיה ברבינו האר"י ז"ל שהיה ישן ביום שבת ושפתיו דובבות ושאלו רבי אברהם הלוי ז"ל מה זאת? והשיב שעלתה נשמתו למעלה והיתה לומדת סודות בפרשת בלעם, ואמר לו לימא לן מר מהני מילי דמעליותא? ואמר לו בחייך אפילו אם אשב עמכם שמונים שנה רצופים לא יספיק הזמן ללמוד זה! הרי מה שקלטה הנשמה בחצי שעה בהיותה לבדה בלי התחברות הגוף לא יספיק לה ללמוד זה בהתחברות הגוף שמונים שנה.
והנה גרסת התלמוד הנדפס הוא 'הָלַךְ וְיָשַׁב לְסוֹף שְׁמוֹנֶה שׁוּרוֹת' נראה לי בס"ד זה על פי מה שאמר רבינו האר"י ז"ל בביאור 'יֵשׁ לְךָ אָדָם כָּזֶה וְאַתָּה נוֹתֵן תּוֹרָה עַל יָדִי?' כי משה רבינו ע"ה דעת בסוד תפארת ורבי עקיבה בסוד בינה הנקראת 'יש' עיין שם והנה הדעת הוא שמיני ביו"ד ספירות מתתא לעילא והבינה היא אחר הדעת מתתא לעילא וזהו שאמר 'יָשַׁב סוֹף שְׁמוֹנֶה שׁוּרוֹת' ומצאו לרבי עקיבא ודו"ק.



אָמַר לְפָנָיו: רִבּוֹנוֹ שֶׁל עוֹלָם, יֵשׁ לְךָ אָדָם כָּזֶה, וְאַתָּה נוֹתֵן תּוֹרָה עַל יָדִי? אָמַר לוֹ: שְׁתֹק, כָּךְ עָלָה בְּמַחֲשָׁבָה לְפָנַי. נראה לי בס"ד דאמרו רבותינו ז"ל על רבי עקיבא ע"ה ארבעים שנה היה עם הארץ ארבעים שנה למד ארבעים שנה לימד אם כן ניצוצות שלו שהם כנגד שנותיו של ארבעים שנה הראשונים צריכים מילוי ותיקון אך אינו דומה ך' שנה הראשונים דעדיין אינו בר עונשין בבית דין של מעלה לעשרים השניים ולכן אמר לו 'כָּךְ עָלָה בְּמַחֲשָׁבָה' רצונו לומר על ידי יסורין קשים אלו אותם כך שנים של ארבעים הראשונים נתקנו ועלו עד סוד המחשבה שהוא עליון מאד ולכן צריך להם יסורין קשים ביותר כדי לעלות לעולם המחשבה.



חֲזִינָא לְהוּ לְסִפְרֵי דַּוְקָנֵי דְּבֵי רַב, דְּחַטְרֵי לֵיהּ לְגַגֵּיהּ דְּחֵי"ת, וְתָלוּ לֵיהּ לְכַרְעֵיהּ דְּהֵ"א. יש להקשות הוה ליה למימר על דאות ה"א קודם אות חי"ת דהא באלפא ביתא קדים ה"א לחי"ת?
ונראה לי בס"ד משום דתליית כרעיה דה"א היא מוכרחת ולא אצטריך למיהב בה טעמא יען דאם לא תלו כרעיה תהיה כמו חי"ת אך מה שצריך ללמד טעם לתליית כרעיה דה"א היינו משום דחזי דחטריה ליה לגגיה דחי"ת ואם כן עתה אם לא יתלו כרעיה דה"א לא מחלפה בחי"ת לכך הוצרך ללמדינו טעם תחלה על חוטריה דחי"ת שהוא מוכרח להיות ואז הוצרך ללמד טעם על תליית כרעיה דה"א.



וְאֵינִי יוֹדֵעַ אִם הָעוֹלָם הַזֶּה בְּהֵ"א, וְעוֹלָם הַבָּא בְּיוֹ"ד, אוֹ אִם הָעוֹלָם הַזֶּה בְּיוֹ"ד וְהָעוֹלָם הַבָּא בְּהֵ"א. קשא למה כפל דבריו וסגי בחלוקה אחת לחוד לומר ואיני יודע אם עולם הזה בה"א ועולם הבא ביו"ד?
ונראה לי בס"ד דאי הוה נקיט חלוקה זו בלבד היה מקום לומר שהספק שלו הוא כך אם עולם הזה בה"א ועולם הבא ביו"ד גם כן דהיינו דעולם הבא בשתי אותיות י־ה שנוסף בה אות יו"ד על אות ה"א ובאמת זה אינו דאם הספק שלו בכך איך נפשט ספק זה מן בה"א בראם לכך נקיט בספק שני הצדדין דאז אין לטעות בכונת דברו בכך דמזה מוכח דפשיט לו שכל עולם לא נברא אלא רק באות אחד הן עולם הזה הן עולם הבא.
ומה שאמר 'מִפְּנֵי מַה נִּבְרָא הָעוֹלָם הַזֶּה בְּהֵ"א?' הכי קאמר מכל מקום נברא בה"א ולא נברא ביו"ד דהיה מספיק אות יו"ד לעולם הבא ולעולם הזה ואחר שהשיב טעם הכרחי לזה שאלו מכל מקום נברא עולם הבא ביו"ד כיון דיש טעם מספיק בה"א סגי לברוא בו גם עולם הבא.



דְּאִי הָדַר בִּתְשׁוּבָה מְעַיְלֵי לֵיהּ. וְלִעַיְלוּהוּ בְּהַךְ? לָא מִסְתַּיְעָא מִלְּתָא (משלי ג, לד). הנה בזה פרשתי בס"ד רמז הכתוב 'דּוֹדִי שָׁלַח יָדוֹ מִן הַחֹר וּמֵעַי הָמוּ עָלָיו' (שיר השירים ה, ד) כי הקדוש ברוך הוא ימינו פשוטה לקבל שבים ושלח יד ימינו מן החור הוא פתח הקטן הדומה לחור ולא מפתח הגדול הדומה לשער גדול ועל ידי כך מסתייעא מלתא דמעי המו עליו.
ומה שאמר 'אִם חוֹזֵר בּוֹ אֲנִי קוֹשֵׁר לוֹ כֶּתֶר' נראה התג צורת יו"ד [20] קטנה שבמלואה מספרה עשרים [620] ואותיות עשרים הם מספר כתר [620].
ומה שאמר 'שֶׁנִּבְרָא הָעוֹלָם הַבָּא בְּיוֹ"ד מִפְּנֵי שֶׁהַצַּדִּיקִים שֶׁבּוֹ מוּעָטִין' יש להקשות כיון דאין רמז זה לשבח למה עשאו? ונראה לי בס"ד לסתום פה המקטרגים שלא יקטרגו בראותם הצדיקים מועטין דאומרים להם כבר הקדוש ברוך הוא גזר כן דעשה רמז על דבר זה ביו"ד ומוכרח שיהיה כך. אי נמי 'מוּעָטִין' רצונו לומר ענוים והוי לשבח.





מראית העין

אמר רב אשי חזינא להו לספרי דווקני דחטרי לגגיה דחי"ת ותלו לכרעיה דהי. לפי פשטו אפשר דנקט חית ברישא דזהו החידוש יותר דהכל היו נוהגים דתלו לכרעיה דה"א. אך ספרי דווקני חטרי לגגיה דחי"ת ותלו לכרעיה דהי. אמנם אפשר לומר דהכונה חי ברומו של עולם כי יסוד חי מזדווג במ' שתעלה ותהיה שלימה וז"ש חי יסוד ברומו של עולם מ' שנקראת עולם והוא יחוד שלם ונורא ומשו"ה הקדימו לה"א דרומז למ' שבה התשובה וא"ש ההי"ב:





פתח עינים

ואתה נותן תורה על ידי. אפשר במ"ש המקובלים דר"ע נגלה לו שער הן' שלא ידע משה רבינו ע"ה והנה אמרו ז"ל הן כל יקר ראתה עינו זה ר"ע ורמזנו בעניותנו כ"ל גימטריא ן' אבל ראיתי כתוב וכמדומה בספר רבינו אפרים עה"ת במ"ש ויקר אלו תפילין ואז"ל ופני לא יראו הראהו קשר של תפילין ולר"ע הראהו הכל וז"ש כל יקר ר"ל כל התפילין עכ"ד ומשו"ה היתה תמיהת משה רבינו אתה נותן תורה ע"י כי ר"ע השיג יותר:


זו תורה וזו שכרה. פירש הרב מהרח"ו זצ"ל דע כי רבי עקיבא משרש יששכר והוא מן הבינה בסוד יודעי בינה לעתים ר"ת יב"ל. כי גם הוא משרש קין וז"ש זו תורה וזו שכרה בסוד כי שכר שכרתיך וכתיב וישכב עמה בלילה הוא תורה גופה:
כך עלה במחשבה פירש הרב עיון יעקב במ"ש המפרשים שמדקדק עם חסידיו שעלה במחשבה לברא העולם במדה"ד ע"ש ודע דהמפרש הוא הרב תורת חיים בקמא דף ן' והוא עצמו פירש הא דקאמר הכא כך עלה במחשבה עש"ב:


דחטריה לגגיה דחי"ת ותלו לכרעיה דה"י. הא דנקט חי"ת קודם ה"י אפשר דכיון דדריש חי ברומו של עולם א"כ רמז זה על הקב"ה וה' רומז לשכינה ובה התשובה לכך נקט חי"ת ברישא:


מאי דכתיב בטחו בה' עדי עד וכו'. אפשר לפרש ונקדים מה שפירש הרב ברית שלום בתחלת ספרו במאי דאמרו בסוגיין בסמוך ותורף דבריו בקצור דאמרו רז"ל מפני מה העולם נברא בב' להודיעך שהם שני עולמים העה"ז והעוה"ב. ויש להבין דבסוגיין קאמר שהעה"ז נברא בה' שדומה לאכסדרה. ואכסדרא אמרו בבתרא דסתומה מג' רוחות. ותו דהול"ל נברא בב' שדומה לאכסדרא דמצד צפון פרוץ וזה שייך בבי"ת לא בה"א זקופה. ותירץ דדעת המדרש שנברא בבי"ת שדומה לאכסדרה אך קשה על זה דב' במילואו בית משמע בית ולא אכסדרה לכך קאמר שנברא בבית שהם ב' עולמים העה"ז והעה"ב. והיינו דאכסדרא פטורה ממזוזה כמ"ש ביומא דף י"א והקשו התוס' דאמרינן לקמן דף ל"ג דאכסדרא חייבת ותירצו דאכסדרא שלפני הבית חייבת דזו נקראת בית והעוה"ז דומה לפרוזדור בפני העוה"ב א"כ הוה אכסדרא שלפני הבית ונקראת בית והיינו דקאמר ב' עולמים וא"כ הוי אכסדרא שלפני הבית ונקרא בית ונברא העולם כאכסדרא. ובסוגיין אמרו מפני מה נברא העה"ז בה' שדומה לאכסדרא שכל הרוצה לצאת יצא ומ"ט תליא כרעיה דה' דאי הדר בתשובה מעיילי ליה וליעייליה בהך לא מסתייעא מפני היצה"ר וק' אכסדרא פתוח מהצד לא מלמטה והעה"ז פתוח מצד צפון וצ"ל שנברא בה' שכובה כזה שכובה מונחת על צדה ומשו"ה לא מסתייעא מילתא שהוא צפון היצה"ר נקרא צפוני. אך פתוחה מקרן דרומית מזרחית לחזור בתשובה ובתחילה עלה במחשבה לברא העולם בבית פתוח מצפון ואח"ך בה' שכובה וז"ש רז"ל בתחילה עלה במחשבה לברא העולם במדה"ד דהיינו ב' פתוחה לצפון וראה שאין העולם מתקיים ואח"ך שתף רחמים ונברא בה' שכובה פתוח מקרן דרומית מזרחית וז"ש אלה תולדות השמים והארץ בהבראם ואמרו רז"ל אל תקרי בהבראם אלא בה' בראם ר"ל ב' ה' בראם ר"ל בתחילה ב' ואח"ך ה' עכ"ד בקיצור עיין בספרו באורך:
וכמתלמד מדבריו אפשר לומר דהעה"ז נברא בב' רק שאחר כך פתח בגג שהוא קרן דרומית מזרחית ונעשית ה' שכובה ואם נזקפת היא ה'. ואתי שפיר דתרוייהו איתנהו נברא העולם הזה בב' ונברא בה' ודא ודא חדא היא. וזה אפשר לומר דהוא הטעם דה' דבהבראם זעירא כי היא שכובה ולכך נקראת זעירא וזהו בהבראם בתחילה ב' ואח"ך פתח קצת בגגה ונעשית ה' והיא ה' זעירא:
איכו השתא בזה נבא להבין מאי דאתאן עלה וז"ש מאי דכתיב בטחו בה' עדי עד ומסיק אלו שני עולמות עה"ז בה' ועוה"ב ביו"ד. ואפשר דזה כונת הכתוב בטחו בה' ושובו בתשובה כמש"ה שובה ישראל עד ה' אלהיך ואמרו רז"ל שתשובה מגעת עד כסא הכבוד וזהו עד ה' אלהיך וז"ש בטחו בה' ושובו עדי ע"ד כלומר עד ה' אלהיך. וכי תימא הרי העה"ז נברא בב' ודומה לאכסדרה פתוח מצפון לז"א כי ביה כלומר ב' לרמוז ב' עולמים שנבראו י"ה וא"כ הב' היא שכובה ועיין בסמוך:


מפני מה העה"ז נברא בה' וכו' וליעיילי בהך וכו'. פירש רבינו מהר"ם קורדוביר"ו זצ"ל בספר תומר דבורה דהקב"ה ברא העולם פתוח לצד הרע והחטא לרווחה אין צד שאין בו חומר ויצה"ר ופגם כמו אכסדרה שאינה גדורה בכל הצדדים אלא פרצה פרוצה לצד הרע לצד מטה כל מי שירצה לצאת מעולמו כמה פתחים לו לא יפנה לצד שלא ימצא עון וצד ליכנס לסט"א. ופתוחה מלמעלה שאם ישוב שיקבלוהו. ואמרו בש"ס וליעייליה בהך לא מסתייעא מילתא שהשב לא יספיק לו שיגדר בעון כגדר הצדיק שהצדיק שלא חטא גדר מעט יספיקוהו. אך החוטא צריך לעשות כמה גדרים דבקל יפתהו יצרו ומשו"ה אמרו במקום שבעלי תשובה עומדים אין צדיקים גמורים יכולים לעמוד שבעלי תשובה סגפו עצמן ונבדלו מהחטא יותר מהצדיקים וכו' זהו תורף דבריו בקצור:
ולפי פשוטו אפשר במ"ש חכמי המוסר דהשב לא ילך תכף מהקצה אל הקצה כי לא יוכל לסבול ויפרוק עול ויחזור לסורו וז"ש לא מסתייעא מילתא כלומר לא אפשר לשוב בדרך רחבה ליכנס תכף ברחבי התשובה שמא יכבד עליו ויפרוק עול אי לזאת יכנס במקום צר מעט מעט ויתגדל יום יום בדרכי התשובה בסדר המדרגה:
אמנם אמרו בשבת פרק הבונה (שבת דף ק"ד) מ"ט כרעיה דקו"פ תליא דאי הדר ביה ליזיל וליעול בהך מסייע ליה לר"ל וכו' ע"ש וצריך להבין למה אצטריכו ב' רמזים באות ה' ואות ק'. ואפשר במשז"ל דק' רגליה יורדות מות. ובזה הרמז בק' דאף אם הפליג להרשיע וירד לסט"א עכ"ז שערי תשובה לא ננעלו ועל כן נרמז באות ק' עצמה. אך העיקר שהשב מק' יעשה ה' כמ"ש רבינו האר"י ז"ל בכונת הצדקה ועמ"ש בזהר הקדוש פרשת פנחס דף רנ"א בסוף ותחילת רנ"ב ע"פ גער חית קנה ע"ש:
א"נ אפשר דרך דרש במ"ש הרב החסיד מהר"י בדעת חכמה פ"ד דשבת דהחוטא ממשיך כח הטומאה בפנימיותו וחיצוניותו וע"י הודוי והחרטה ממשיך ניצוץ שכינה ואותו ניצוץ מגרש כח הטומאה מפנימיותו. וע"י עשות מצות חבילות חבילות באברים שחטא על ידי זה יתהוו מלאכים ויגרשו מלאכי חבלה אשר בחיצוניותו ע"ש באורך. ואפשר דעל כן נרמז בה"א דע"י הודוי ובכיה ימשיך ניצוץ שכינה שהיא רומזת לה' ותגרש כח הטומאה מפניה. וע"י המצות מגרש מחי' ונרמז באות ק':


שלש יתקן ד' יגנז וכו'. עמ"ש הרשב"א סימן תרי"א. ומה שכתבתי אני בעניי בספרי הקטן ברכי יוסף א"ה סימן ט' דף ק' ע"ד. ובקונטרס מחב"ר פירשתי דברי ע"ש:

